**ОПИС И СПЕЦИФИКАЦИЈА ПРЕДМЕТА, УСЛОВИ ИСПОРУКЕ ИЛИ ИЗВРШЕЊА**

Назив јавне набавке је Набавка електрична енегријe, ЈН бр. 28/2022.

Предмет набавке је електрична енергија за пословне објекте и јавну расвету.

Назив и ознака из општег речника набавке (CPV): *09310000- Електрична енергија.*

У складу са чланом 54. Закона о буџетском систему ("*Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019 и 72/2019*) и Уредбом о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година ("*Сл. гласник РС", бр. 21/2014 и 18/2019*), обавезе које доспевају у наредној буџетској години ће бити реализоване највише до износа средстава која ће им за ту намену бити одобрена у тој буџетској години.

Стварна количина одређиваће се на основу остварене потрошње наручиоца на местима примопредаје током периода снабдевања. Снабдевач је 100 % балансно одговоран за место примопредаје наручиоцу.

Снадбевач се обавезује да испоручи електричну енергију у складу са важећим документом Правила о раду тржишта електричне енергије , Правилима о раду преносног система, Правилима о раду дистрибутивног система и Уредбом о условима испоруке електричне енергије, као и другим подзаконским прописима који регулишу испоруку електричне енергије.

Место испоруке: Обрачунско мерно место Купца прикључено на дистрибутивни систем у складу са постојећим ознакама ЕД из табела које су саставни део конкурсне документације Купца (прилог техничка документација, конкурсне документације Купца).

Набавка се спроводи ради потписивања уговора о снабдевању за период 01.12.2021 – 31.05.2023. године, а рок трајања уговора је до тог датума или до утрошка уговорених средстава вредности уговора, шта пре наступи. Наручилац може током трајања уговора о јавној набавци у складу са одредбама чл.156-161 ЗЈН да измени уговор без спровођења поступка јавне набавке.

Цена је фиксна и не може се мењати, осим уколико је другачије уређено одредбама Закона о енергетици, и другим правно релевантним Законима, који директно утичу на цену добра, а по предходном обавештењу у службеном гласилу.